經數: 二一○三

經名: 廣弘明集卷第二十一

頁數: 二五一

上	欄

相全無所得. 令旨答. 問者住心謂實有萬行.

今謂萬行自空. 豈有實果可得. 又諮. 現有衆

生修習萬行. 未審何故全謂爲無. 令旨答. 凡

俗所見謂之爲有. 理而檢之實無萬行. 又諮.

經說常住以爲妙有. 如其假說何謂妙有. 令

旨答. 寄以名相故說妙有. 理絶名相何妙何

有

莊嚴寺僧旻諮曰. 未審法身絶相. 智不能知.

絶相絶知. 何是猶有身稱. 令旨答曰. 無名無

相曾有何身. 假名相說故曰法身. 又諮. 亦應

假名相說是智所照. 何得不可以智知. 不可

以識識. 令旨答. 亦得寄1名慧眼所見. 又諮.

若慧眼能見. 則可以智知. 若智不能知. 則慧

眼無見. 令旨答. 慧眼無見. 亦無法可見. 又

諮. 若云無見有何法身. 令旨答. 理絶聞見實

無法身. 又諮. 若無法身則無正覺. 正覺旣有.

法身豈無. 令旨答. □是寄言故有正覺. 正覺

旣在寄言. 法身何得定有

宣武寺法寵諮曰. 未審法身之稱爲正在妙

本. 金姿丈六亦是法身. 令旨答曰. 通而爲論

本跡皆是. 別而爲語止在常住. 又諮. 若止在

常住不應有身. 若通取丈六. 丈六何謂法身.

令旨答. 常住旣有妙體. 何得無身. 丈六亦能

軌物. 故可通稱法身. 又諮. 若常住無累方稱

法身. 丈六有累何謂法身. 令旨答. 衆生注仰

妄見丈六. 丈六非有有何實累. 又諮. 若丈六

非有指何爲身. 令旨答. 隨物見有謂有應身.

又諮. 旣曰應身何謂法身. 令旨答. 通相爲辨

故兼本跡. □心實義不在金姿

中	欄

靈根寺慧令諮曰. 未審爲以極智名曰法身.

爲以絶相故曰法身. 令旨答曰. 無名無相是

集2藏法身. 圓極智慧是實智法身. 又諮. 無

名無相則無身不身. 旣有法身何謂無相. 令

旨答. 正以無相故曰法身. 又諮. 若以無相故

曰法身. 則智慧名相非復法身. 令旨答. 旣是

無相智慧豈非法身. 又諮. 如其有身何名無

相. 若是無相何得有身. 令旨答. 於無名相假

說法身. 又諮. 若假說法身正3在名相. 云何

直指無相而謂法身. 令旨答. 旣於無相假立

名相. 豈得異此無相而說法身靈味寺靜安

諮曰. 未審法身4垂應以不. 令旨答曰. 法身

無應. 又諮. 本以應化故稱法身. 若無應化何

謂法身. 令旨5答. 本以軌則之體名爲法身.

應化之談非今所6執. 又諮. 若無應化云何可

軌. 旣爲物軌豈無應化. 令旨答. 衆生注仰蒙

益. 故云能7爲軌. 化緣已畢何所應化. 又諮.

若能益衆生便成應化. 若無應化何以益物.

令旨答. 能生注仰軌則自成. 何勞至人俯應

塵俗. 又諮. 旣生注仰豈無應化. 若無應化注

仰何益. 令旨答. 正由世尊至極神妙特深. 但

令注仰自然蒙祐. 若應而後益. 何謂至神. 不

應而益. 故成窮美. 若必令實應與菩薩豈殊

謝○賚看講啓	8梁昭明皇太子

臣統啓. 主書管萬安. 奉宣○旨. 以臣今講竟

曲垂勞問. 伏以正言深奧總一群經. 均斗杓

以命四時. 等太陽而照萬國. 臣不涯庸淺輕

敢奉宣莫9惻天文徒觀玉府. □悚交幷寢興

無[&FFFF]#. 仰降中使俯賚光臨. 榮荷殊慈靡知啓

下	欄

處. 不任下情. 謹附啓事謝聞. 謹啓

謝○參解講啓

臣統啓. 主書周□. 奉宣○旨. 垂參臣今解講.

伏以至理希夷微言淵奧. 非所能讚仰. 遂以

無庸□玆宣釋. 將應讓齒. 反降敎10□之恩.

允宜尙學. □荷說經之詔. 竊以挾八威之策.

則神物莫干. 服九丹之華. 11則仙徒可役. 臣

仰承皇威訓玆學侶. 奉揚聖旨洞曉群儒. 鼓

冶異師陶鈞久滯. 方便12惠施□其短長. 公孫

罷其堅白. 13王生挫*辨旣盡神氣. 法開受屈

永隱東峰. 中使曲臨彌光函席. 仰戴殊慈不

知啓處. 不任下情. 謹奉啓事謝聞. 謹啓

謝○賚暇旨大涅槃經講疏啓

臣統啓. 後14閤應○木佛子. 奉宣○旨. 垂賚

暇旨大般涅槃經講疏一部十帙合目百一

卷. 寒鄕睹日未足稱奇. 採藥逢仙曾何譬喜.

臣伏以. 六爻所明. 至邃窮於幾象. 四書所總.

施命止於域中. 豈有牢籠因果. 辨斯寶城之

敎. 網羅眞俗. 開玆月滿之文. 方當道洽大千

化均百億. 雲彌識種雨遍身田. 豈復論唐帝

龜書周王策府. 何15待刊寢16槃盂屛黜丘17素.

甘露妙典先降殊恩. □己循愚不勝慶荷. 不

任頂戴之至. 謹奉啓18謝聞

謝○賚暇旨大集經講疏啓

臣統啓. 宣詔王慧寶. 奉宣○旨. 垂賚暇旨大

集經講疏二帙十六卷. 甘露入頂. 慧水灌心.

似闇遇明. 如飢獲飽. 伏以非色非欲二界同

坊. 匪文匪理19三乘雲集. 四*辯言而未極. 八

聲闡而莫窮. 俯應天機垂玆聖作. 同眞如而

經數: 二一○三

經名: 廣弘明集卷第二十二

頁數: 二五二

上	欄

無盡. 與日月而俱懸. 但觀寶□山獲珠大海.

臣實何能□蒙誘被. 張1書谷筆豈足陳心. 抗

袖長言未申歌舞. 不任喜荷之至. 謹奉啓謝

聞. 謹啓

答廣信候書	2晉安王

王白. 仰承比往開善聽講涅槃. 縱賞山中遊

心人外. 靑松白霧處處可悅. 奇峰怪石極目

忘歸. 加以法水晨流天華夜落. 往而忘反. 有

會昔言. 王牽物從務無由獨往. 仰此高□寸

心如結. 謹白

與廣信候書	3晉安王

王白. 闊絶音旨每用延結. 風嚴寒勁願比怡

和. 伏承淨名法4席親承金口. 辭5珍鹿苑理

□鷲山. 微密□藏於斯旣隆. 莊嚴道場自玆

彌闡. 豈止心燈夜九. 亦乃意[&FFFF]#晨飛. 6肉思

弘明本長內敎. 7今陪十善之車. 開八8政之

路. 流9波若之水. 10洗意識之塵. 以此春翹方

爲秋實. 王每憶華林勝集亦□末位. 終朝竟

夜沐浴妙言. 至於席罷日餘退休11增省. □手

登臨兼展談笑. 仰望九曾俯窺百尺. 金池動

月玉樹含風. 當於此時足稱法樂. 今卷12惟之

部乘傳一隅. 聞慧雨滂流喜躍充遍. 徒○懸

河無13由承稟. 空無所有不瑩情靈. 緣14癡有

愛自嗟難拔. 兼下車15以來義言蓋少. 舊憶已

盡新解未餐. 旣□口誦復非心辯. 永謝寫甁

終□16染17疊. 肉慈雲旣被智海亦深. 影末波

餘希時灑拂. 但□違轉積興言盈○. 願加敬

納. 言不18定意. 謹白

19廣信縣開國候蕭映. 惶恐死罪. 信至奉誨.

中	欄

淸言兼紙文20□巨麗. 慰喩綢繆. 比日寒霜慘

切. 伏願興居和□. 民富重殷無過21抑損. 下

官智昏識闇學淺人凡. 遂得擁卷璇階親奉

敎義. 耳餐甘露心承暇說. 天22思淵深叡情廣

奧. 三明一鑒. 釋滯義於久迷. 四*辨旣陳. 闡

難思而頓解. 豈漢皇夢23邇而梵響復弘. 雖晉

帝留心而微言始見. 每至夕□瓊筵晨登朱

陛. 不曾不憶芳林勝集玄圃法座. 殿下曳□

寶雲. 或從容而問道. 施□博望. 乍折角而解

24□. 于時謬齒末筵預聞淸論. 親奉話言數陪

顔色. 至於今者講席. 殿下限同分陝. 謬頒天

奬猶及下官. 誰不欽仁. 寧無戀德. 傾心東注.

□以係仰爲先. 下官蒙蔽久已仰慕. 雖聞妙

義愚心難啓. 方欲馳25鶩□鄕訪疑下席. 忽逢

令旨. 垂覓波餘. 尋讀戰26遑俯仰□□. 庶爲

27恩28○少泰下情. 正當慈雲智海. □以仰屬

謝甁. □29疊實歸庸菲. 下官惑緣旣積塵累未

消. 近攝衛乖方遂中途感疾. 不得餐承究竟

30闕聞末品. 徒自剋責終關緣運. 不審比日何

以怡神. 披閱儒史無乃損□. 下官每訪西郵

備餐令德. 仰承觀31囑於章華之上. 或聽訟於

甘棠之下. 未嘗不文翰紛綸終朝不息. 淸論

玄談夜分乃寐. 春華之32客. 登座右而升堂.

秋實之賓. 應虛左而入室. 文宗義府於焉總

葛. 唯此最樂實驗玆辰. 下官昔遊梁苑曲蒙

眷顧. 今者獨隔淸顔久□接仰. 傾心已結興

言肉□. 唯冀音旨時賜沾及. 伏願珍重尋更

下承. 曲奉恩誨用深銘荷. 映死罪死罪

廣弘明集卷第二十*一

下	欄

廣弘明集卷第二十33二

*大唐西明寺沙門釋道宣撰

法義篇第四之五

34衆生佛不相異義(南齊比約字休文)	六道相續作佛

義(比約)  因緣義(比約)  形神義(比約)  神

不滅義(比約)  難范縝神滅義(比約)  因緣

無性35論  陳沙門眞觀(36幷朱世卿自然論)	北齊

三部一切經願文(魏收)  周藏經願文(王褒)

寶臺經藏願文(隋煬帝)  三藏聖敎序(幷表請謝答37太)

(宗文帝)  38述三藏聖敎序(幷謝答今39上)  述註般若

經序(唐□亮)  金剛般若經集註序(司元大夫李儼)  與

□經諸僧書(幷答)  太常博士柳宣

佛知不異衆生知義	40比休文

佛者覺也. 覺者知也. 凡夫之與佛地. 立善知

惡未始不同也. 但佛地所知者得善之正路.

凡夫所知者失善之邪路. 凡夫得正路之知

與佛之知不異也. 正謂以所善非善故失正

路耳. 故知凡夫之知與佛之知不異. 由於所

知之事異知不異也. 凡夫之所知不謂所知

非善. 在於心善而至於不善. 若積此心善之

心. 會得歸善之路. 或得路則至41于佛也. 此

衆生之爲佛性. 寔在其知性常傳也

六道相續作佛義	42比約

一切種智與五道六趣衆生. 共有受知之分.

經數: 二一○三

經名: 廣弘明集卷第二十二

頁數: 二五三

上	欄

無分異也. 問曰. 受知非知耶. 答曰. 非也. 問

此以何爲體. 答曰. 相續不滅是也. 相續不滅

所以能受知. 若今生陶練之功漸積. 則來果

所識之理轉精. 轉精之知. 來應以至於佛而

不斷不絶也. 若今生無明則來果所識轉闇.

轉闇之知. 亦來應以至於六趣也. 受知之具

隨緣受知. 知之美惡不關此受知之具也. 問

曰. 知非知旣聞命矣. 受知受知自是相續不

滅. 知自然因緣中來. 與此受知之具從理而

相關. 答曰. 有此相續不滅自然因果中來. 有

因有果. 何得無1善無惡乎

因緣義	*比約

凡含靈之性. 莫不樂生. 心生之路參差不一.

一2爾流遷塗徑各異. 一念之間衆緣互起. 一

因一果內有差□. 好生之性萬品斯同. 自然

所稟非由緣立. 固知樂生非因緣. 因緣非樂.

生也3雖復俱宅形骸而各是一物. 一念旣召

衆緣. 衆緣各隨念起. 善惡二念誠有不同. 俱

資外助事由一揆. 譬諸非水非土穀牙不生.

因緣性識其本旣異. 因果不惑雖則必然. 善

惡獨起亦有受□. 雖云獨起. 起便成因. 內因

外緣寔由乎4此

5論形神	*比約

凡人一念之時. 七尺不復關所念之地. 凡人

一念. 聖人則無念不盡. 聖人無已. 七尺本自

若空. 以若空之七尺. 總無不盡之6万念. 故

能與凡夫異也. 凡人一念忘彼七尺之時. 則

目廢於視足廢於踐. 當其忘目忘足. 與夫無

目無足亦何7以異哉. 凡人之暫無本實有無.

中	欄

未轉瞬有已隨之. 念與形乖則暫忘. 念與心

謝則復合. 念在七尺之一處則他處. 與異人

同則與非我不異. 但凡人之暫無8其無甚促.

聖人長無*其無甚遠. 凡之與聖其路本同. 一

念而暫忘則是凡品. 萬念而都忘則是大聖.

以此爲言則形神幾乎. 9或人疑因果相主女

分不10差. 11善惡之來皆有定業. 而六度所修

咸資力致. 若修此力致復有前因. 因熟果成

自相感召. 則力致之功不復得立. 六度所修

幾於廢矣. 釋迦邁九劫勇猛所成. 勇猛之因

定於無始. 本不資九. 安得稱12起. 余以爲因

果情照本是二物. 先有情照□有因果. 情照

旣動而因果隨之. 未有情照因果何託. 因識

二塗用合本異. 其本旣異厥體不同. 情照別

起於理非□. 六度九劫差不足疑也

神不滅論	*比約

含生之類識鑒相懸. 等級參差千累萬沓. 昆

蟲則不逮飛禽. 飛禽則不逮犬馬. 昺明昭著

不得謂之不然. 13又人品以上賢愚殊性. 不相

窺涉不相曉解. 燕北越南未足云匹. 其愚者

則不14辯菽麥. 悖者則不知愛敬. 15自斯16以上

性識漸弘. 17班固九品曾未槪其萬一. 何者賢

之與愚. 蓋由知與不知也. 愚者所知則少. 賢

者所知則多. 而萬物交加. 群方緬曠. 情性曉

昧. 理趣深玄. 由其塗心其理. 旣有曉昧之異.

遂成高下之差. 自此相傾品級彌峻. 窮其原

本盡其宗極. 互相推仰應有所窮. 其路旣窮

無微不盡. 又不得謂不然也. 且五情各有分

域. 耳目各有司存. 心運則形忘. 目用則耳廢.

下	欄

何則情靈淺弱心慮雜擾. 一念而兼無由可

至. 旣不能兼紛糾遞襲. 一念未成他端互起.

互起衆端復同18前不相兼之由. 由於淺惑. 惑

淺爲19病. 病於滯有. 不淺不惑出於兼忘. 以

此兼忘得此兼20照. 自凡夫至于正覺. 始惑於

不惑. 不 兼至能兼. 又21不得謂不然也. 又昆

蟲夭促含靈靡二. 或朝生夕□. 或不識春秋.

自斯而進脩短不一. 旣有其短豈得無長. 虛

用損年善攝增壽. 善而又善焉得無之. 又不

得謂之不然也. 生旣可夭則壽22不可無夭.

23夭旣無矣則生不可極. 形神之別斯旣然矣.

24然形旣可養神寧獨異. 神妙形粗較然有

*辯. 養形可至不朽. 養神安得有窮. 養神不

窮. 不生不滅. 始末相校豈無其人. 自凡及聖

含靈義等. 但事有精粗. 故人有凡聖. 聖旣長

存在凡獨滅. 本同末異義不25兼通. 大聖貽訓

豈26惑斯哉

難范縝神滅論	*比約

來論云. 形卽是神. 神卽是形. 又云. 人體是

一. 故神不得二. 若如雅論此二物不得相離.

則七竅百體無處非神矣. 七竅之用旣異. 百

體所營不一. 神亦隨事而應. 則其名亦應隨

事而改. 神者對形之名. 而形中之形各有其

用. 則應神中之神. 亦應各有其名矣. 今擧形

則有四27支百體之異屈申聽受之別. 各有其

名. 各有其用. 言神28惟有一名而用分百體.

此深所未了也. 若形與神對. 片不可差. 何則

形之名多. 神之名寡也

若如來論. 七尺之神神則無處非形. 形則無

經數: 二一○三

經名: 廣弘明集卷第二十二

頁數: 二五四

上	欄

處非神矣. 刀則*惟刃1是利. 非刃則不受利

名. 故2刃是擧體之稱. 利是一處之目. 刀之

與利旣不同矣. 形之與神豈可妄合耶

又昔日之刀今鑄爲劍. 劍利卽是刀利. 而刀

形非劍形. 於利之用弗改. 而質之形已移. 與

夫前生爲甲後生爲丙. 天人之道或異. 往識

之神猶傳. 與夫劍之爲刀刀之爲劍. 有何異

哉

又一刀之質分爲二刀形. 3形已分矣. 而各有

其利. 今取一牛之身而4割之爲兩. 則飮□之

生卽謝. 任重之用不分. 又何得以刀之5與利

譬形之與神耶. 來論謂. 刀之與利卽形之有

神. 刀則擧體是一利. 形則擧體是一神. 神用

於體則有耳目手足之別. 手之用不爲足用.

耳之用不爲眼用. 而利之爲用無所不可. 亦

可斷蛟蛇. 亦可截鴻雁. 非一處偏. 可割東陵

之瓜. 一處偏. 可割南山之竹

若謂利之爲用亦可得分. 則足可以執物. 眼

可以聽聲矣. 若謂刀背亦有利兩邊亦有利.

但未鍛而○之耳. 利若遍施四方. 則利體無

處復立. 形方形直□不得施利. 利之爲用正

6在一邊女毛處耳. 神之與形擧體若合. 又安

得同乎. 刀若擧體是利. 神用隨體則分. 若使

刀之與利其理若一. 則胛下亦可安眼. 背上

亦可施鼻. 可乎. 不可也

若以此譬爲盡耶. 則不盡. 若謂本不盡耶. 則

不可以爲譬也. 若形卽是神神卽是形. 二者

相資理無偏謝. 則7身亡之日8形亦應消. 而

今有知之神亡無知之形在. 此則神本非形

中	欄

形本非神. 又不可得强令如一也

若謂總百體之質謂之形. 總百體之用謂之

神. 今百體各有其分. 則眼是眼形. 耳是耳形.

眼形非耳形. 耳形非眼形. 則神亦隨百體而

分. 則眼有眼神. 耳有耳神. 耳神非眼神. 眼

神非耳神也. 而枯之體其半已謝. 已謝之

半事同木石. 譬彼□尸永年不朽. 9則此半之

神. 亦應與此半同滅. 半神旣滅半體猶存. 形

神俱謝彌所駭□. 若夫二10負之尸經億載而

不毁. 單開之體尙餘質於羅色. 神形若合則

此二士不應神滅而形存也

來論又云. Ｃ而生者Ｃ而滅者. 漸而生者漸

而滅者. 請借子之衝以攻子之城. 漸而滅謂

死者之形骸始乎無知而至11于朽爛也. 若然

則形之與神本爲一物. 形旣病矣神亦告病.

形旣謝矣神亦云謝. 漸之爲用應與形俱. 21形

始亡未朽爲漸神獨不得以始末爲漸耶

來論又云. 生者之形骸變爲死者之骨□. 案

如來論. 生之神明生之形骸. 旣化爲骨□矣.

13則生之神明獨不隨形而化乎. 若附形而化

則應與形同體. 若形骸卽是骨□. 則死之神

明不得異生之神明矣. 向所謂死定自未死

也. 若形骸非骨□. 則生神化爲死. 生神化

爲死神. 卽是三世. 安謂其不滅哉. 神若隨形

形旣無知矣. 形旣無知神本無質. 無知便是

神亡. 神亡而形在. 又不經通

若形雖無知神尙有知. 形神旣不得異. 則向

之死形□復非枯木矣

14因緣無性論15序	陳16沙門釋眞觀

下	欄

泉亭令德. 有朱三議者. 非*惟外學通敏. 亦

是內信淵明. 常自心重大乘口誦般若. 忽著

自然之論. 便17成有性之執. 或是示同邪見.

或是實起倒心. 交復有損正眞過傷至道. 聊

裁後論以□彼執. 雖復辭無足採而理或可

觀. 若與余同志. 希共詳覽也

18性法自然論	朱世卿

寓玆先生. □然歎曰. 夫萬法萬性皆自然之

理也. 夫惟自然. 故不得而遷貿矣. 故善人雖

知善之不足憑也. 善人終不能一時而爲惡.

惡人復以惡之不足誡也. 惡人亦不能須臾

而爲善. 又體仁者不自知其爲善. 體愚者不

自覺其爲惡. 皆自然而然也. 坐右之賓假19是

大夫. 忽然作色而謂曰. 固哉先生之說也. 違

大道而謬聖人之言. 先生曰. 大道誰主聖人

何言. 大夫曰. 大道無主而無所不主. 聖人無

言而無所不言. 先生曰. 請言其所言. 言性命

之所由致乎. 請說其所主主善惡之報應乎.

大夫曰. 何爲其不然也. 蓋天地扶大道之功

以載育. 聖人合天地之德以設敎. 序仁義五

德以檢其心. 說詩書六藝以訓其業. 此聖人

之言也. 若積善之家必有餘慶. 積不善之家

必有餘女. 故曰. 聖人無親常與善人. 六極序

而20降行懲. 五福陳而善心勸. 三世爲將睹覆

敗之權. 七葉修善有興隆之性. 陳賞寵而不

候. □昌疏而紹國. 斯道家之效也. 何先生言

皆自然之理而不可遷貿者哉. 先生笑而應

曰. 世所謂21將繩之人. 繩盡而不知遷. 若大

夫之徒是也. 敬課管陋爲吾子陳之. 蓋二儀

經數: 二一○三

經名: 廣弘明集卷第二十二

頁數: 二五五

上	欄

著而六子施. 百姓育而五材用. 用此句者隔

萬法而盡然1焉. 人爲生最靈. 膺自然之秀

氣. 稟姸2蚩盈減之質. 懷哀樂喜怒之情. 挺

窮達脩短之命. 封愚智善惡之性. 夫哀樂喜

怒伏之於情. 感物而動. 窮達脩短藏之於命.

事至而後明. 姸*蚩盈減著之於形. 有生而表

見. 愚智善惡封之於性. 觸用而顯徹. 此八句

者. 總人事而竭焉. 皆由自然之數. 無有造爲

之者. 夫有造爲之者必勞. 有出入之者必漏.

有酬酢之者必謬. 此三者非造物之功也. 故

墨子曰. 使造化三年成一葉. 天下之葉少哉.

蓋聖人設權巧以成敎. 借事似以勸威. 見强

勇之暴寡怯也. 懼刑戮之弗禁. 乃陳禍淫之

威. 傷敦善之不勸也. 知性命之不可易. 序福

善以奬之. 故聽其言也似若勿爽. 徵其事也

萬不一驗. 子以本枝繁植. 斯履道之所致. 蒸

嘗莫主. 由遺行之所招. 身居逸樂. 爲善士之

明報. 體事窮苦. 是惡人之顯戮. 孫叔少不埋

蛇. 長無令尹之貴. □吉前無陰德. 終闕丞相

之尊. 若然則天道以重華文命. 答3[&FFFF]#□之極

愚. 以商均丹朱. 酬堯舜之至聖. 4太伯三世

無翫兵之咎. 而假嗣於仲虞. 漢祖七葉不聞

篤善之行. 遂造配天之業. 箕稱享用五福. 身

抱夷滅之痛. 孔云慶鍾積善. 躬事旅人之悲.

顔冠七十之上. 有不秀之5旨. □在四科之

初. 致斯人之嘆. 而商臣累王[&FFFF]#南. 冒頓世居

塞北. 首山無解顔之鬼. 汨水有抱怨之魂. 康

成以姓改鄕. 不濟小聖之禍. 王褒哀變□木.

適受非6妄之災. 二生居衛. 7乘舟之痛誰罪.

中	欄

三仁在□. 剖心之酷何辜. 若乃側近邦畿密

8爾世代. 非墳籍所載. 在耳目之前者. 至有

腹藏孟門之險心庫豺□之毒. 役慮唯以害

他爲念. 行己必用利我爲先. 錐刀推其尖銳.

谿壑訝其難滿. 9而則百兩外榮千鍾內實. 優

偃綺羅坐列甘□. 鳴金□玉富逸終身. 自有

懷10百璧而爲11衿鎣明珠而成性. 心不能行

啓蟄之殺. 手不忍折方長之條. 懷殊材而莫

採. 蓄美志而誰眄. 偏□於冗雜之中. 見底於

鄕閭之末. 抱飢寒而□死. 與□鹿而共理. 享

嘗寂12寞孀孩無寄. 名字不聞食比電滅. 如斯

可恨. 豈一人哉. 是知桀□之凶殘. 無懼來禍

之將及. 閔曾之篤行勿擬後慶之當臻. 故□

冠子曰. 夫命者自然者也. 賢者未必得之. 不

肖者13亦未必失之. 斯之謂矣

大夫曰. 若子引百家之言. 則列子之爲名者

必廉. 廉斯貧. 爲名者必讓. 讓斯賤. 若然者則

貧賤者立名之士所營而至也. 則富貴者. 貪

競之徒所心而得也. 何名自然之數哉. 先生

曰. 此乃一隅之說. 非周於理者也. 夫富貴自

有貪競. 富貴非貪競所能得. 貧貝自有廉讓.

貧賤非廉讓所欲邀. 自有富貴而非貪心. 貧

賤而不廉讓. 且子罕言命. 道藉人弘. 故性命

之理. 先聖之所憚說. 善惡報應天道有 常而

關哉. 譬如溫風轉華寒[&FFFF]#□雪. 有委14□糞之

下. 有15參玉階之上. 風[&FFFF]#無心於厚薄. 而華

霰有穢淨之殊途. 天道無心於愛憎. 而性命

有窮通之異術. 子聞于公待封而封至. 嚴母

望喪而喪及. 若見善人便言其後必昌. 若睹

下	欄

惡人便言其後必亡. 此猶終身守株而冀狡

□之更獲耳. 大夫於是斂容而謝曰. 若僕者

所執偏述而昧通途. 守狹近而16矢遐曠. 今承

17音旨渙然蒙啓. 譬猶疏蜀伏尸歷萬古而忽

悟. 中山比醉未千朝而遽醒. 請事斯語以銘

諸紳. 或問曰. 朱子託憑虛之談. 暢方寸之底.

論情指事深有趣焉. 但詳之先典有所未達.

夫人哀樂喜怒之情. 18苞善惡之性. 資待之方

不足. 於是爭奪之事斯興. 才識均者不能相

御. 天生仁聖寔使司牧. 樂者聖人之所作. 禮

者先王之所暇. 三千之儀以檢其跡. 五音之

和以導其心. 設爵以勸善. 懸刑以懲惡. 纖女

不漏酬酢如響. 玉帛云乎非無爲所□. 鼓鍾

斯合豈自然而諧. 千科滿目靡非力用所構.

百貫參差悉由智思而造. 吾子湯武之臣隷.

周孔之學徒. 出入戶□伏膺名敎. 而云善人

知善之不足憑也. 惡人知惡之不足誡也. 善

不能招慶. 禍不能報惡. 是何背理之談也. 且

19Ｃ翔□動猶知去就. 肉人爲最靈而同一自

然之物. 此豈高厚之詩何取譬之非類. 情所

未達敬待淸酬. 答曰. 昔盧敖北遭20荒土. 自

傷足跡之未曠. 河宗東窺溟海. 方歎秋水之

不多. 吾子習近成性. 未易可與談遠大者也.

今子以屈申俯仰心慮所爲. 彫鏤剪琢身手

所作. 禮樂者聖人之所作. 聖人者天地之所

生. 請爲吾子近取諸身則可以遠通諸物. 子

以耳聞眼見足蹈手握意謂. 孰使之然. 身有

□疾冷熱皆不自知. 哀樂喜怒興廢安在. 何

地有識者自知識之所在者乎. 有智者自知

經數: 二一○三

經名: 廣弘明集卷第二十二

頁數: 二五六

上	欄

智之所存者乎. 若識遍身中傷身則識裂. 1若

智隨事起事謝則智滅. 果識不知識智不知

智. 於是推近以達遠. 觸類而長之. 故知禮樂

不自知其所由而2暇. 聖人不自知其所由而

生. 兩像亦不知其所由而立矣. 於是殊形異

慮委積充盈. 靜動合散自生自滅. 動靜者莫

有識其主. 生滅者不自曉其根. 蓋自然之理

3著矣. 所謂非自然者乃大自然也. 是有爲者

乃大無爲也. 子云. 天生聖人是使司牧. 何故

唐虞疊聖加以五臣. 文武重光益以十亂. 豈

天道之不能一其終始. 將末代貽咎於天地.

大舜大堯非欲生不肖之子. 龍逢比干豈樂

身就誅割. 孔子歷聘栖遑卒云執鞭不憚. 顔

稱回何敢死終使慈父請車. 彼三聖三仁. 何

謂妙取捨矣. 天能令東海亢旱. 不如理孝婦

之怨. 地能使高城復塹. 未若救[&FFFF]#梁之□. 故

榮落死生自然定分. 若聖與仁不能自[&FFFF]#. 深

味鄙句理存顯然

4因緣無性論	5陳眞觀法師

請疑公子致言於通敏先生曰. 夫二儀始判

則庶類是依. 七曜旣懸. 則兆民斯仰. 但生前

死後繫象之所未明. 古往今來賢聖於焉莫

究. 而希玄君子互騁鑽心. 慕理名人競加穿

鑿. 5[&FFFF]#玆所說則盛7辨自然. 假氏所明則高

陳報應. 雖自然鋒鏑克勝於前. 報應干戈敗

績於後. 而愚心難啓暗識易迷. 二理交加未

知孰是. 通敏先生乃抵掌而對曰. 省二君之

淸論. 實各擅於偏隅. 自然則依傍於老莊. 報

應則祖述於周孔. 可謂楚則已失而齊亦未

中	欄

爲得也. 今爲吾子揚[&FFFF]#而陳之. 夫三墳五典.

善惡之理未彰. 八索九丘. 幽明之路猶擁. 肉

復漆園傲吏8□9忽狂生. 獨稱造化之宗. 偏

據自然之性. 乃爲一時之矯俗. 非關契理之

玄謀. 今請問. 自然之本爲何所趣. 有因果耶

無因果乎. 若謂自然尙論因果. 則事同10牟

盾. 兩言相食愚人所笑. 智者所悲. 直置已傾

不煩多難. 若界永無報應頓絶因果. 則君臣

父子斯道不行. 仁義孝慈此言何用. 便當造

惡招慶爲善致女. 亦應鑽火得□種豆生麥.

未見聲和響戾形曲影端者也. 若以放勛上

聖而誕育於丹朱. 重華至德而11出生於□□.

便爲自然而然者. 竊爲足下不12取焉. 夫至親

之道. 乃曰天性. 而各隨行業曾不相關. 堯舜

樹德於往生. 故稟玆靈智. 13[&FFFF]#□興惡乎前

世. 故致此頑□. 而復共結重緣還相影發. 乃

欲因凡顯聖以智化愚. 若無□□之凶. 豈知

克諧之美. 自非放勛之聖. 誰化慢遊之惡. 故

阿難調達□爲世尊之弟. 羅○善星同是如

來之胤. 而阿難常親給侍. 調達每興害逆. 羅

○則護珠莫犯. 善星則破器難收. 以此而觀.

諒可知矣. 若云各有自性不可遷貿者. 此殊

不然. 至如鷹化爲鳩本心頓盡. 橘變成枳前

味永消. 昔富今貧. 定性之理難奪. 先貴後賤.

賦命之言何在. 呂望屠牛之士. 終享太師. 伊

尹負[&FFFF]#之人. 卒登丞相. 戴淵四□所患. 後著

高名. 周處三害之端. 晩稱令德. □王無間之

罪. □然改圖. 育王莫大之愆. 忽能尊善. 若

依自性之理. 豈容得有斯義. 善人唯應修善.

下	欄

不可片時14起惡. 惡人□自起惡. 無容一念生

善. 是則榮枯寵辱皆守必然. 愚智尊卑永無

悛革. 豈其然乎. 決不然也. 又若以修德之人

□感憂15[&FFFF]#. 行善之者反致比淪. 以爲自然之

命. 亦不然也. 若行善而望報去善更遙. 修德

以邀名. 離德逾遠. 若必挺珪璋之性. 懷琬琰

之心. 本無意於名聞. 曾不欣乎富貴. 而英聲

必孱雅慶方臻. 或可未値知音便同散木. 不

逢別玉遂等比泥. 暫且龍潛無虧. 鳳德豈容.

區區於天壤. 擾擾於世間. 自可固窮無煩16□

17穫. 至如太伯高讓而流芳千18祀. 仲尼窮厄

而傳名萬代. 顔稱早世特是命. 業不長. □致

斯疾. 當由病因未斷. 二子伏誅. 彌顯衛靈之

惡. 三仁受戮. 方見殷紂之愆. 首山之餓. 不

[&FFFF]#心名之責. 汨水之比.  尙貽懷怨之咎. 且夫

決定19之業. 非神力之所救. 必應受報. 豈聖

智而能禳. □起昔因非 今造也. 若謂屠割爲

務而20永壽百齡. 盜竊居懷而□財巨億. 以爲

定性而然者. 亦所未喩也. 斯由□生片善感

此命財. 今世重女未招果報. 以其爲罪旣大

受苦宜多. 所以且緩其誅宜縱其惡. 一朝禍

盈□積. 則便覆巢碎卵. 長歸□子泥21□. 永

處無間地獄. 故書云. 惡不積無以滅身. 此之

謂矣. 亦有見招果報事接見聞. 至如王莽簒

逆則懸首斬臺. 董卓凶殘則曝屍都市. 晉候

殺趙朔. 感陷□之悲. 齊22主害彭生. 有墜車

之痛. 夏祚顚覆桀之罪也. 殷宗殄喪紂之過

焉. 故知因果之義陸離難准. 業報之理參差

不定. 所謂生報現報及後報也

經數: 二一○三

經名: 廣弘明集卷第二十二

頁數: 二五七

上	欄

請疑公子曰. 若以自然之計於義不可. 則報

應之辨在言爲得. 而前旨復云. 二君所述皆

非契理. 未知此意可得而聞耶

通敏先生曰. 子旣慇懃屢請. 余亦□□相答.

但自省庸陋. 未申其要妙耳. 尋法本非有.

非有則無生. 理自非無. [&FFFF]#無則無滅. 無生

無滅諸法安在. 非有非無萬物何寄. 蕩乎淸

淨. 推心之路斯斷. 夷然平等. 取捨之逕無從.

豈有報應之理可心善惡之1想可得. 直以凡

品衆生未了斯致. 故橫興諍論强生分別. 所

謂渴人逐焰. 水在2河池. 眼病見華. 空曾無

樹. 但爲3引接近情祛其重惑. 微示因果略顯

業緣. 使定性執除自然見□. 若達乎正理悟

此眞法. 亦復何所而有. 何所而無哉. 於是二

三君子相視心驚. 欣然領悟. 退席敬伏而言

曰. 今者可謂朝聞夕死. 虛往實歸. 積[&FFFF]#皆傾.

等秋風之落葉. 繁疑□散. 譬春日之銷□. 謹

當共捨前迷同遵後業矣

4齊三部一切經願文	魏收

三有分區. 四生稟性. 共遊火宅. 俱淪欲海. 所

以法王當洲渚之運. 覺者應車乘之期. 導彼

比迷. 歸玆勝地. 自寶雲西映法河二. 甘露

橫流. 隨風感授. 皇家統天. 尊道法. 拔群品

於有待. 驅衆生於不二. 所以刻檀作□構石

彫金. 遍於萬國塵沙數等. 復詔司存有事緇

素. 精誠踰於皮骨. 句偈盡於龍宮. 金口所宣

總5勒繕寫. 各有三部. 合若干卷. 用此功德

心若虛空. 以平等施無思不洽. 藉我願力同

登上果

中	欄

周經藏願文	王6褒

年月日某和南云云. 蓋聞. 九河疏跡策7縕靈

丘. 四徹中繩書藏群玉. 有靑丘紫府三皇

刻石之文. 綠檢黃繩六甲靈飛之字. 豈若如

來□藏. 譬彼明珠. 諸佛所師同夫淨鏡. 鹿苑

四諦之法. 尼園八□之文. 香山巨力豈云能

負. 以歲在昭陽. 龍集天井. 8奉爲云云. 奉造

一切經藏. 始乎生滅之敎. 訖於泥洹之說. 論

議希有. 短偈長行. 靑首銀函玄文玉匣. 9凌

陽餌藥. 止觀仙字. 關尹望氣. 裁受玄言. 未有

龍樹利根. 看題不遍. 斯陀淺行. 同座未聞. 盡

天竺之音. 窮貝多之葉. 陸分八國. 文徙□賓.

石盡六銖. 書還大海. 仰願過去神靈乘玆道

力. 得無生忍具足威儀. 又願國祚遐長臣民

休慶. 四方內附萬福現前. 六趣怨親同登正

覺

寶臺經藏願文	隋煬帝

菩薩戒弟子楊廣和南. 仰惟如來應世聲敎

被物. 慇懃微密結集法藏. 帝釋輪王旣被付

囑. 菩薩聲聞得楊大化. 度脫無量以□于今.

至尊拯溺百王混一. 四海平陳之日. 道俗無

虧. 而東南愚民餘□相煽. 爰受廟略重淸海

濱. 役不勞師以時寧. 復深慮靈像尊經多同

□燼結□繩墨食滅溝渠. 是以遠命衆軍隨

方收聚. 未及○月輕舟總至. 乃命學司依名

次錄. 幷延道場. 義府覃思10證明所由. 用意推

比多得本類. 莊嚴修葺其舊惟新. 寶臺四藏

將十萬軸. 因發弘誓永事流通. 仍書願文悉

連卷後. 頻屬朝覲著功始畢. 今止寶臺正藏

下	欄

親躬受持. 其次藏11以下. 則慧日法12雲道場.

日嚴弘善靈刹. 此外京都寺塔諸方精舍. 而

梵宮互有小大. 僧徒亦各衆寡. □隨經部多

少斟13酌付. 授者旣其懇至. 受者亦宜殷重.

長存法本遠布達摩. 必欲傳文來入寺寫. 勿

使零落兩失無作. 前佛後佛諒同金口. 卽敎

當敎寧殊玉諜. 須彌山上衆聖共持. 金剛海

底天龍盡護. 散在閻色亦復如是. 追念繕14造

之者. 厥誠至隆. 心手勤到何量功德. 捨撤淨

財豈可稱計. 所資甘雨用沃焦芽. 能生諸佛

本是般若. 人能弘15道非道弘人. 恕己深16思

卽是自爲. 今陳此意乃似執著. 若不開警則

不深固. 自行化他備在經律. 顧循菲識誠愧

通方. 因果. 相推何殊眼見. 豈不知獨善. 且最

勝無爲第一樂. 內典法奧自17關衆僧. 何事區

區橫相負荷. 但慶憑宿植生長王宮. 謁陛趨

庭□存遠大. 出受18蕃寄每用祇兢. 非唯禮樂

政刑一遵成旨. 而舟航運出彌奉弗墜. 無容

棄稷Ｃ而同園綺. 變菩薩而作聲. 越用乖

方. 旣其不可篤信. 受付竊敢當仁. 然五種法

師俱得六根淸淨. 而如說修行涅槃最近. 徒

守經律不依佛戒. 口便說空心滯於有. 無上

醫玉隨病逗藥. 開乳19□蘇爲方旣異. 甛冷苦

熱取療亦殊. 譬前後敎門別赴機性. 根莖枝

葉受潤終齊. 總會津梁無不入道. 猶如問孝

問仁. 孔酬雖別. 治身治國老意無乖. 殊途同

歸一致百慮. 內外相融義同泯合. 何處有學

毘曇而不成聖. 執黎耶卽能悟眞. 師子嚴鎧

反貽毁於□20貝. 象足至底□取□於蜂房. 心

經數: 二一○三

經名: 廣弘明集卷第二十二

頁數: 二五八

上	欄

同劍戟諍踰水火. 經意論意都不如斯. 通經

通論何因若此. 恐施甘露更成毒藥. □均味

海則致醍□. 聖御紺寶天飛金輪雲動. 納萬

善於仁壽. 總一乘於普會. 開發含識濟1渡群

生. 今所傳經遍2于宇內. 衆聖潛力必運他

方. 共登菩提早證常樂. 則是弟子之申. 順弘

誓. 於無窮平等坦然. 通遣唱白. 達識體之念

隨喜也

請御3暇4經序5表

沙門玄□言. □以貞觀元年. 往遊西域. 心如

來之□藏. 尋釋迦之遺旨. 總獲六百五十七

部. □以載於白馬. 以貞觀十八年. 方還京邑.

尋蒙○旨. 令於弘福道場披尋□譯. 今*以□

出菩薩藏等經. 伏願垂恩以爲經序. 6惟希○

旨方布中夏. 幷撰西域傳一部總7一十8二

卷. 謹令舍人李敬一以將恭進. 無任悚息之

至. 謹奉表以聞. 謹言

9○答玄□法師前10表

省書具悉來旨. 法師夙標高志行出塵表. 汎

寶舟而登彼岸. 搜妙道而闢法門. 弘闡大猷

11□滌衆12罪. 是故慈雲欲卷. 舒之而蔭四

13空. 慧日將昏. 朗之而照八極. 舒朗之者其

*惟法師乎. 朕學淺心拙在物猶迷. 肉佛敎幽

微. 豈能仰測. 請爲經題者非己所聞. 又云. 新

撰西域記者當自披覽. ○14□15尙重請經題

序啓16(本闕)

三藏聖敎序	17太宗文皇帝

蓋聞. 二儀有像. 顯覆載以含生. 四時無形.

18潛寒暑以化物. 是以窺天鑑地. 庸愚皆識其

中	欄

端. 明陰洞陽. 賢哲罕窮其數. 然而天地包乎

陰陽而易識者. 以其有像也. 陰陽處乎天地

而難窮者. 以其無形也. 故知像顯可. 徵雖愚

不惑. 形潛莫睹. 在智猶迷. 肉乎佛道崇虛. 乘

幽控寂. 弘濟萬品. 典御十方. 擧威靈而無上.

抑神力而無下. 大之則彌於宇宙. 細之則攝

於女釐. 無滅無生. 歷千劫而不古. 若隱若顯.

運百福而長今. 妙道凝玄. 遵之莫知其際. 法

流湛寂. ○之莫測其源. 故知蠢蠢凡愚區區

庸鄙. 投其旨趣能無疑惑者哉. 然則大敎之

興. 基於西土. 騰漢庭而19[&FFFF]#夢. 照東域而流

慈. 昔者分形分跡之時. 言未馳而成化. 當常

現常之世. 民仰德而知20遵. 及乎晦影歸眞遷

儀越世. 金容掩色. 不鏡三千之光. 麗象開圖.

空端四八之相. 於是微言廣被. 拯含類於三

途. 遺訓遐宣. 導群生於十地. 然而眞敎難仰.

莫能一其指歸. 曲學易遵. 邪正於焉紛糾. 所

以空有之論. 或習俗而是非. 大小之乘. 乍沿

時而隆替. 有玄□法師者. 21沙門 之領袖也.

幼懷貞22憫. 早悟三空之心. 長契神情. 先23苞

四忍之行. 松風水月. 未足比其淸華. 仙露明

珠. □能方其朗潤. 故以智通無累神測未形.

超六塵而□出. 隻千古而無對. 凝心內境. 悲

正法之陵遲. 栖慮玄門. 慨深文之訛謬. 思欲

分條析理廣彼前聞. 截僞續眞開玆後學. 是

以翹心淨土往遊西域. 乘危遊邁杖策孤征.

積雪晨飛途間失地. 驚砂夕起空外迷天. 萬

里山川. 撥煙霞而進影. 百重寒暑. □霜雨而

前□. 誠重勞輕心深願達. 周遊西宇十有七

下	欄

年. 窮歷道邦詢心正敎. 雙林八水味道餐風.

鹿苑鷲峰瞻奇仰異. 承至言於先聖. 受眞敎

於上賢. 探□妙門精窮奧業. 一乘五律之道.

馳驟於心田. 八藏三□之文. 波濤於口海. 爰

自所歷之國. 總將三藏要文. 凡六百五十七

部. 譯布中夏宣揚24勝業. 引慈雲於囑極. 注

法雨於東□. 聖敎缺而復全. 蒼生罪而還福.

濕火宅之乾焰. 共拔迷途. 朗愛水之昏波. 同

臻彼岸. 是知惡因業墜善以緣昇. 昇墜之端

*惟人所託. 譬夫桂生高嶺25雲露方得泫其

華. 蓮出□波飛塵不能汚其葉. 非蓮性自潔

而桂質本貞. 良由所附者高則微物不能累.

所憑者淨則濁類不能沾. 夫以卉木無知. 猶

資善而成善. 肉乎人倫有識. 不緣慶而心慶.

方冀玆經流施將日月而無窮. 斯福遐敷與

乾坤而永大

謝○齎經序26啓

沙門玄□言. 竊聞六爻探□. 局於生滅之27場.

百物正名. 未涉眞如之境. 猶且遠徵羲冊. 睹

奧不測其神. 遐想軒圖. 歷選□歸其美. 伏惟

皇帝陛下. 玉28臺降質金輪御天. 29廓先王之

九州. 掩百千之日月. 斥列代之區域. 納□沙

之法界. 遂使給園精舍□入30□封. 貝葉靈文

咸歸冊府. 玄□往因振□聊謁□山. 經途萬

里□天威如咫31尺. 匪乘千葉詣雙林如食頃.

搜揚景藏. 盡龍宮之所儲. 硏究一乘. 窮鷲嶺

之遺旨. □以載乎白馬來獻紫宸. 尋蒙下詔

賜使□譯. 玄□識乖龍樹. 謬□傳燈之榮. 才

異馬鳴. 深愧二甁之敏. 所譯經論. □舛尤多.

經數: 二一○三

經名: 廣弘明集卷第二十二

頁數: 二五九

上	欄

遂荷天恩留神. 構序文超象繫之表. 若聚日

之放千光. 理括衆妙之門. 同法雲之陸百草.

一音演說億劫罕逢. 無以微生親承梵響. 踊

躍歡喜如聞1受記. 無任□荷之極. 謹奉表詣

闕. 陳謝以聞. 謹言

2○答謝啓

朕才謝珪璋. 言□博達. 至於內典尤所未

3閑. 昨製序文深爲鄙拙. *惟恐穢翰墨於金

簡. 標瓦礫於珠林. 忽得來書謬承褒讚. 循環

省慮彌益厚顔. 善不足稱空勞致謝

4皇太子臣治述	5聖記三藏經6序

夫顯揚正敎. 非智無以廣其文. 崇闡微言. 非

賢莫能定其旨. 蓋眞如聖敎者. 諸法之玄宗.

衆經之軌7[&FFFF]#也. 綜括宏遠奧旨遐深. 極空有

之精微. 體生滅之機要. 詞茂道曠. 尋之者不

究其源. 文顯義幽. 履之者莫測其際. 故知聖

慈所被. 業無善而不臻. 妙化所敷. 緣無惡而

不剪. 開法網之網紀. 弘六度之正敎. 拯群有

之塗百. 啓三藏之□□. 是以名無翼而長飛.

道無根而永固. 道名流慶. 歷8遂古而鎭常.

赴感應身. 經塵劫而不朽. 晨鍾夕梵. 交二音

於鷲峰. 慧日法流. 轉9隻輪於鹿苑. 排空寶

蓋. 接10翔雲而共飛. 莊野春林. 與天花而合

彩. 伏惟皇帝陛下. 上玄資福. 垂拱而治八荒.

德被黔黎. 斂□而朝萬國. 恩加朽骨. 石室歸

貝葉之文. 澤及昆蟲. 金□流梵說之偈. 遂使

阿□達水通神甸之八川. 耆□□山接嵩華之

翠嶺. 竊以法性凝寂. 靡歸心而不通. 智地玄

奧. 感懇誠而遂顯. 豈謂重昏之夜. 燭慧八之

中	欄

光. 火宅之朝. 降法雨之澤. 於是百川異流同

會於海. 萬區分義總成乎實. 豈與湯武校其

優劣. 堯舜比其聖德者哉. 玄□法師者. 夙懷

聰令立志夷簡. 神淸□Ｃ之年. 體拔色華之

世. 凝情定室匿跡幽巖. 栖息三禪巡遊十地.

超六塵之境. 獨步迦維. 會一乘之旨. 隨機化

物. 以中華之無質. 尋印度之眞文. 遠涉□河

終期滿字頻登雪嶺更獲半珠. 問道往還十

有七載. 備通釋典利物爲心. 以貞觀十九年

二月六日. 奉○於弘福寺□譯聖敎要文. 凡

六百五十七部. 引大海之法流. 洗塵勞而不

竭. 傳智燈之長焰. 皎幽闇而□膽. 自非久植

勝緣. 何以顯揚斯旨. 所謂法相常住. 齊三光

之明. 我皇福臻. 同二儀之固. 伏見御製衆

11經序. 照古騰今. 理含金石之聲. 文抱風雲

之潤. 治輒以輕塵足岳墜露添流. 略擧大綱

以爲斯12記

13皇太子答沙門玄□謝聖敎序書

治素無才學性不聰敏. 內典諸文殊未觀覽.

所作論序鄙拙尤繁. 忽見來書褒揚讚述撫

躬自省□悚交幷. 勞師遠臻深以爲愧

金剛般若經注序	14[&FFFF]#亮

若夫大塊均形役智從物. 情因習改性與慮

遷. 然則達鑒窮覽皎乎先覺. 照慧八以出重

昏. 拔愛河而升彼岸. 與夫輪轉萬劫蓋染六

塵. 流遁以徇無涯15□16駁而趨捷徑. 豈同日

而言也. 穎川庾初12孫早弘篤信以爲般若所

明. 歸於正道. 顯大乘之名相. 標不住之宗極.

出乎心慮之表. 絶於言象之外. 是以結髮受

下	欄

持多歷年所. 雖妙音演說成誦不虧. 而靈源

邃湛或有未悟. 嗟迷方之弗遠. □砥途而太

息. 屬有慧淨法師. 博通奧義. 辯同炙□理究

連還. 庾生入室硏幾. 伏膺善誘. 乘此誓願仍

心註述. 法師懸鏡忘疲18衢[&FFFF]#自滿. 上憑神應

之道. 傍盡心機之用. 敷暢微言宣揚至理. □

日舊疑渙焉□釋. 19今玆妙義朗若霞開. 爲像

法之梁棟. 變群生之耳目. 詞鋒秀上. 映鷲岳

而相高. 言泉激壯. 赴龍宮而競遠. 且夫釋敎

西興道源東注. 世閱賢智才兼優洽. 精該睿

旨罕見其人. 今則20妙門重闡籍甚當世. 想此

玄宗鬱爲稱首. 歲21惟□茂始創懷22油. 月□

仲呂爰玆絶筆. 緇俗攸仰軒蓋成陰. □鍾隨

其小大. 鳴劍發其生彩. 一時學侶專門受業.

同涉波瀾遞相傳授. 方且顧[&FFFF]#23林遠俯視安

生. 獨步高衢對揚正法. 遼東眞本. 望懸金而

不刊. 指南所寄. 藏群玉而無朽. 豈不盛哉. 豈

不盛哉

金剛般若經集註序

24司元大夫□西李儼字仲思撰

夫以. 觀鳥垂文. 振宏規於八體. 泣麟敷典. 渙

洪波於九流. 循其轍者不踰乎□域. 涉其源

者僅歸乎仁義. 孰若至聖乘時能仁昭法. 剖

秋女於十地. 總沙界而詮道. 釋春□於一乘.

冠塵劫而流化. 若□是相非相. 是空非空. □

乎不測郭焉無25象. 假名言以立體. 包權實而

爲用. 窮不照之照. 引重昏於夢境. 運無知之

知. 導群迷於朽宅. 究其實相則般若爲之宗

矣. 自眞容西謝像敎東流. 香城徒築於綿區.

經數: 二一○三

經名: 廣弘明集卷第二十二

頁數: 二六○

上	欄

寶臺移構於中壤鱗葛羽集者. 咸徇其法. 雲

□霧廓1法已悟其眞. 至矣哉. 無得而稱也.

然此梵本至秦弘始. 有羅什三藏. 於長安城

創譯一本. 名舍衛國. □於後魏宣武之世. 有

流支三藏. 於洛陽城重□一本. 名舍婆提. 江

南梁末有眞諦三藏. 又□一本名祇樹林. 隋

初開皇. 有佛陀耶舍三藏. 又□一本名祇陀

林. 大唐有玄□三藏. 又□一本名誓多林. 雖

分軫揚□. 同歸至極. 而筌詞析義頗亦殊途.

然流支□者兼帶天親釋論三卷. 又□金剛

仙論十卷. 隋初耶舍又□無著釋論兩卷. 比

校三論. 文義大同. 然新則理隱而文略. 舊則

工顯而義周. 兼有秦世羅什晉室謝靈運隋

代曇琛皇朝慧淨法師等. □器業韶茂博雅

洽聞. 耽味玆典俱爲注釋. 硏考□□咸騁異

義. 時有長安西明寺釋道世法師字玄□. 德

鏡玄流道資素蓄. 伏膺聖敎雅好斯文. 以解

□多門尋□勞2止. 未若參綜厥美一以貫之.

爰□諸家而爲集註. 開題科簡同銘斯部. 勒

成三卷號爲集註般若. 兼出3義疏三卷玄義

兩卷. 現行要用文理周悉. [&FFFF]#使靈山積壤干

天之峻彌高. 巨海納川浴日之波逾廣. 披文

者4畢窮其理. 講5導者洞盡其性. 學侶無疲

於倍功. 談客有同於兼採. 金6口妙義. 掩二

曜以長懸. 玉軸微言. 貫三才而靡絶. 豈止聲

芬鷲嶺字□龍宮而已哉

與□經大德等7書   8太常博士柳宣

9歸敬偈

稽首諸佛   願護神威	當陳誠10請

中	欄

罔或尤譏   比晦未悟	圓覺所歸

久淪愛海   舟○攸希	異執乖競

和合是依   玄離取有	理絶過違

慢乖八正   戱入百非	11取捨同辨

染淨混微   簡金去礫	琢玉裨輝

能仁普鑒   凝慮硏幾	契誠大道

孰敢毁誹   □□崇德	唯唯浸衰

惟願留聽   12庶有發揮  望矜□□

垂誨□□

歸敬曰. 昔能仁示現王宮假歿雙樹. 微言旣

暢至理亦弘. 刹土蒙攝受之恩. 懷生沾昭13蘇

之14慧. 自佛樹西蔭覺影東臨. 漢魏寔爲濫

觴. 符姚盛其風彩. 自是名僧間出達士連□.

慧日長懸法輪□馭. 開鑿之功始自騰顯. 弘

闡之力仍資什安. 別有15善開遠適羅色. 圖澄

近現趙魏. 粗言圭角未可縷陳. 莫不辯空有

於一乘. 論苦集於四諦. 假16銓明有. 終未離

於有爲. 息言明道. 方契證於17凝寂. 猶執玄

以心玄. 是玄非玄理. 因玄以忘玄. 或是玄義.

雖冥會幽塗事絶言象. 然攝生歸寂終籍筌

蹄. 亦旣立言是非鋒起. 如彼戰爭干戈競發.

負者屛氣勝者 先鳴. 故尙降魔暇諸外道. 自

非辯才無畏答難有方. 則物輩喧張我等恥

辱. 是故專心適道. 一意總持18建立法幢祇植

法19鼓. 旗鼓旣20正則敵者殘□. 法輪旣轉能

威不伏. 若使望風旗靡對難含膠而能闡弘

三寶. 無有是處. 尙藥呂奉御. 入空有之門. 馳

正見之路. 聞持擬於昔賢. 洞微□於往哲. 其

辭21辨其義明. 其德眞其行著. 已沐八解之

下	欄

流. 又悟七覺之分. 影響成敎. 若淨名之詣菴

園. 聞道必心. 猶22善才之歸無竭. 意在弘宣

佛敎. 立破因明之疏. 若其是也. 必須然其所

長. 如其非也. 理合指其所短. 今現僧徒雲集.

□是採石他山. 朝野俱聞. 呂君請益莫不側

聽. 23二24甁皆望25□滌掉悔之源. 銷屛疑忿之

聚. 有太史令李淳風者. 聞而進曰. 僕心懷正

路行屬歸依. 以實際爲大覺玄軀. 無爲是調

御法體. 然皎日麗天. 寔助上玄運用. 賢僧闡

法. 實裨天師妙道. 是所信受是所安心. 但不

敢以黃葉爲金. 山雉成鳳. 南郭濫吹. 淄□

混流耳. 或有異議. 豈僕心哉. 豈僕心哉. 然鶴

林已後歲將二千. 正法旣26過末法初踐. 玄理

鬱而不彰. 覺道浸將食落. 玄□法師. 頭陀法

界遠達迦維. 目擊道樹金流. 仍睹七處八會.

毘城鷲嶺身入彼鄕. 娑羅寶階27目驗虛實. 至

如歷覽王舍檀特□河. 如斯等輩未易具言

也. 加之西域名僧莫不面論波若. 東域疑義

悉皆質之彼師. 毘尼之藏旣奉持而不捨. 毘

曇明義亦洞觀而爲常. 蘇□路旣得之於聲

明. □多羅亦剖斷於28疑滯. 法無大小. 莫不

□之胸懷. 理無深淺. 悉能決之敏慮. 故三藏

之29名30振旦之所推定. 摩訶之號乃羅衛之

所共稱. 名實之際何可31稱道. 然呂君學識該

博義理精通. 言行樞機是所詳悉. 至於陀羅

佛於. 稟自生知. 無□辯才寧由伏習. 但以因

明義隱. 所見不同. 猶觸象各得其形. 共器飯

有異色. 呂君旣已執情道俗. 企望指定. 秋霜

已降側聽鍾鳴. 法雲旣敷雷震希發. 但龍象